
	1.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Atkārtoti iesakām anotācijas 1.3. sadaļā ietvertajā skaidrojumā par Eiropas Parlamenta un Padomes 2016. gada 11. maija Direktīvas 2016/800 par procesuālajām garantijām bērniem, kuri ir aizdomās turētie vai apsūdzētie kriminālprocesā (turpmāk - Direktīva 2016/800) 9. panta 3. punkta atbilstību likuma "Par policiju” (turpmāk - Likums) 12. panta pirmās daļas 2. punktam nebalstīties tikai uz likuma “Grozījumi Kriminālprocesā”, kas stājās spēkā 2018. gada 25. oktobrī, anotācijas 5. sadaļā norādīto, ka Direktīvas 2016/800 9. panta 3. punkts pilnībā atbilst Likuma 12. panta pirmās daļas 2. punktā noteiktajam. Aicinām tomēr arī pēc būtības skaidrot Likuma 12. panta pirmās daļas 2. punkta atbilstību minētajai direktīvas prasībai, ņemot vērā, ka Likuma 12. panta pirmās daļas 2. punkta redakcija kopš 2018. gada ir mainījusies. Gadījumā, ja veiktajā izvērtējumā, kā norādīts izziņas 14. punktā, tiek konstatēts, ka nav nepieciešami papildus skaidrojumi anotācijā, pilnīgas izpratnes nodrošināšanai, iesakām sniegt konkrētākus argumentus tam, kāpēc tas nav nepieciešams. 

